રાત્રે બધા સાથે જમે પછી ડ્રોઇંગરૂમમાં થોડી વાર વાતો કરવા બેસે એવી આ કુટુંબની પરંપરા હતી. શુક્રવારની વિધિ અંગે થોડી ચર્ચા વિચારણા પછી બધા પોતપોતાના ઓરડામાં ગયા. ગ્રાઉન્ડ ફ્લોર પર હરિવલ્લભદાસનો અને એ પછી વિભાકરનો રૂમ હતો. એ પછી બે રૂમ મહેમાનો માટે હતા. એમાંથી એક રૂમમાં અત્યારે શાલિની અને સુભાષકુમાર રહેતા હતા. એ બે રૂમ પછી જે વિશાળ ઓરડો હતો એને વિભાકરે જિમમાં ફેરવી નાખ્યો હતો.